AIŠKINAMASIS RAŠTAS

Dėl įgaliojimų Molėtų rajono savivaldybės atstovui dalyvauti uždarosios akcinės bendrovės „Molėtų šiluma“ visuotiniame akcininkų susirinkime suteikimo

**1. Parengto tarybos sprendimo projekto tikslai ir uždaviniai**

UAB „Molėtų šiluma“ (toliau – Bendrovė) 2016 m. kovo 24 d. raštu Nr. 8 - 70 „Lydraštis siunčiamų dokumentų dėl UAB „Molėtų šiluma“ akcininkų susirinkimo“ informavo, kad 2016 m. balandžio 29 d. vyks eilinis visuotinis akcininkų susirinkimas. Susirinkimo darbotvarkė:

1. Bendrovės 2015 metų metinio pranešimo tvirtinimas.

2. Auditoriaus ataskaita ir išvados dėl bendrovės 2015 metų finansinių ataskaitų rinkinio.

3. Bendrovės 2015 metų audituoto metinių finansinių ataskaitų rinkinio tvirtinimas.

4. Bendrovės 2014 metų pelno (nuostolio) paskirstymo tvirtinimas.

1 darbotvarkės klausimas nepriskiriamas visuotinio akcininkų susirinkimo kompetencijai, todėl sprendimo projekte dėl šio klausimo Molėtų rajono savivaldybės atstovui nesuteikiama balsavimo teisė. 2 darbotvarkės klausimu bus išklausytas pranešimas. 3 ir 4 darbotvarkės klausimais Savivaldybės atstovas balsuos už 2015 metų audituoto metinių finansinių ataskaitų rinkinio tvirtinimą ir 2015 m. pelno (nuostolių) paskirstymą.

Molėtų rajono savivaldybė Bendrovėje ataskaitiniais finansiniais metais valdė 1 187 406 paprastąsias vardines 2,9 euro nominalios vertės akcijas, kurios suteikia 99,99 proc. balsų. Į visuotinį akcininkų susirinkimą deleguojamas Molėtų rajono savivaldybės administracijos direktorius Saulius Jauneika.

2015 metams Bendrovei buvo nustatyti šie tikslai:

1. Numatyti pagrindines centralizuoto šilumos tiekimo sistemų gerinimo kryptis, kurias įgyvendinus bus pasiektas geriausias rezultatas:

2015 metais planuotos investicijos įgyvendintos. Prie miesto centrinio šildymo prijungta 2 daugiabučių gyvenamųjų namų šildymo sistemos. 2015 metais bendrovė gavo 1 247 431 Eur pajamų (2014 m. – 1 217 296 Eur), išlaidos sudarė 1 153 234 Eur (2014 m. – 1 129 940 Eur). Santykinai didelę finansinių nuostolių dalį šilumos gamyboje sudaro nuostoliai kaimo katilinėse. Giedraičių miestelio katilinėje pajamos – 20,8 tūkst. Eur, sąnaudos – 31,8 tūkst. Eur, nuostolis – 11 tūkst. Eur, Naujasodžio gyv. katilinėje atitinkamai 15,1 tūkst. Eur ir 31,3 tūkst. Eur sąnaudų, nuostolis – 16,2 tūkst. Eur. Būtina spręsti, kaip sumažinti nuostolius kaimo katilinėse.

1. Išlaikyti stabiliai žemą kainą:

Pagrindinės veiklos didžiausią išlaidų dalį sudaro išlaidos kurui – 341,4 tūkst. Eur (2014 m. – 361,12 tūkst. Eur). Bendrame kuro balanse biokuras praėjusiais metais sudarė 99,56 %. Pagrindinio bendrovės gamybos produkto – šilumos ir karšto vandens kaina (tarifas) perskaičiuojama kas mėnesį. Ją sudaro pastovi ir kintama kainos dedamoji. Kiekvienais metais kaina perskaičiuojama pagal koregavimo koeficientus. Vidutinis parduodamos šilumos tarifas (kaina) 2015 metais buvo 5,038 ct/kwh, (2014 metais – 5,244 ct/kwh) arba 0,206 cento mažesnis už ankstesnius metus.

3. Nustatytas 2015 m. finansinis rezultatas – 30,0 tūkst. eurų pelnas. Bendrovė 2015 m. gavo 94 197 eurų pelną.

Bendrovės direktorius už praėjusių metų veiklą atsiskaitė Savivaldybės vadovams. Bendrovės veikla įvertinta labai gerai. 2016 m. suformuoti tokie tikslai:

1. Gavus ES struktūrinių fondų paramą, pradėti investicinio projekto „Šilumos tiekimo tinklų infrastruktūros modernizacija Ąžuolų g. – Vilniaus g., Molėtų mieste“ vykdymą.
2. Išlikti socialiai atsakinga įmone – 10 proc. skirti labdarai.
3. Prie investicinio projekto „Šilumos tiekimo tinklų infrastruktūros modernizacija Ąžuolų g. – Vilniaus g., Molėtų mieste“ vykdymo prisidėti nuosavomis Bendrovės lėšomis.
4. Prijungti naujus šilumos vartotojus.
5. Bendrovės 2016 m. finansinis veiklos rezultatas- 31,4 tūkst. euro pelnas.

Parengto sprendimo projekto tikslas – Molėtų rajono savivaldybės tarybos įgaliojimas atstovauti Molėtų rajono savivaldybei UAB „Molėtų šiluma“ eiliniame visuotiniame akcininkų susirinkime ir balsuoti už priimant sprendimus 3 ir 4 darbotvarkės klausimais. Sprendimų projektai pridedami.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 14 straipsnio 7 dalis, 20 straipsnio 1 dalies 9 ir 10 punktai, 21 straipsnio 1 ir 8 dalys, 58 straipsnio 2 dalis, 59 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Uždaroji akcinė bendrovė „Molėtų šiluma“.